Kémia szakterület - GT koncepciók

1. Fizkém GT

A Szacs egyetértett abban, hogy ez az elsődleges koncepció. A létszám miatt (kb. 200 fő) ez egy könnyebben kezelhető (helyszín, utazás, stb.) tábor lenne. Az utaztatás már csak a létszám csökkenése miatt is egyszerűbb lenne, másrészt ilyen méretű táborból több is található Bp-től nem nagyon messze. A csapatok beosztása megegyezés alapján születne meg (minden közös vs. külön programok) - ezen belül mi egy átmenetet szeretnénk megvalósítani. A programbontásban szerepelnének “kiscsapatos” foglalkozások, amely a mostani GT-ből sajnos hiányzott, illetve az egész társaságot érintő események (kvíz, BEAC, stb). Ami miatt ez előnyösebb lenne a “TGY”-nél az az, hogy a gólyáknak nagyobb eséllyel sikerülne megismerkedniük a saját szaktársaikkal, illetve a fizikusokkal. Sajnos egy olyan nagy tábor esetében még 110%-kos szervezési hatékonysággal sem lehet egyértelműen azt biztosítani, hogy a szakos kis csapatok és mentoraik egy kis közösséget alkossanak - így segítve egymást az előrejutásban. Ez meglehetősen látszódik az idei kémiás gólyaévfolyamon - 1-2 kivételtől eltekintve teljes az inaktivitás, nincs “csapat”, nem járnak el csapatépítő és egyéb programokra sem. Ez nagyon is kiütközött a gólyaavatónkon. Úgy gondoljuk, hogyha teret adunk, ami egy kisebb GT esetén jobban megvalósítható, akkor nem okoz majd jövőre gondot a csapategység kialakítása.

Ezen kívül szeretnénk visszahozni az álgólyarendszert, illetve a felsőbbévesek részvételétől sem zárkózunk el (amennyiben részt vállalnak a tábort érintő kisebb feladatokban és van szabad hely a táborban!)

2. TGY - szakos identitás előtérbe helyezése

A pénzügyi dolgok mellett (ennyi emberre szűkülő kínálat, nehézkes utazás), több probléma is előjött az ülésen, amit az előző pontban is megfogalmaztunk. Egy idei állomásvezető megfogalmazta az alapvető problémát: teljesen mások a szakok jellemei, nehéz őket teljes összhangba hozni. Alapvető gondok: a nagy színes csapatlétszámok miatt sok az inaktív gólya (míg egy kisebb csapat esetében többen is kivették volna a részüket a feladatokból), nehezen ismerkedtek (a saját szakjukról is, pláne a többiről), felmerült ennek a létjogosultsága is egy gólya szájából. A színes csapatok sok esetben azért nem voltak “hatékonyak” csapatépítés szempontjából, mivel 6 mentornak (ha a csapatvezetőket számoljuk, akkor) 8 embernek kellett volna nem csak a GT-ben, hanem utána is egyetértésre jutni. Ez több esetben sajnos nem valósult meg (nincs mindenki véleménye kikérve, egyoldalú döntések sorozata). Több esetben “átérződtek” a más szak hagyományai és azok a többiek ötletei/hagyományai rovására mentek. Nehézkes egyezkedés már a koncepció kidolgozása során. Ennek fényében mi nem szeretnénk “TGY” esetén a színes csapatok alapértelmezettnek vételét, hanem a szakos önállóság felé tolódnánk el. Ez nem jelenti azt, hogy nincsenek közös programok, hanem a saját fontossága szerint vannak elosztva. Pl.: közös programok közé sorolható az esti buli, egy nagyobb kvíz vagy BEAC - ahol szabadon ismerkedhetnek és kötetlenebb jellege van. Így elérhető az, hogy aki ismerkedni akar, annak megvan rá a lehetősége, aki viszont a saját társaságával lenne, az is ezek szerint tudja csinálni a programokat. Esetleges állomásos túrákat, ismerkedéseket és tipikusan 15-20 fő összerázódására kitalált programokat viszont a szakok kis csapatai között rendeznénk meg, ahol érvényesülhetnek a látszólag kevésbé aktív emberek és jobban előjönnek az egyes emberek készségei.